ΚΑΝΟΝΙΣΜΟΣ (ΕΚ) αριθ. 2304/98 ΤΗΣ ΕΠΙΤΡΟΠΗΣ της 26ης Οκτωβρίου 1998 για την κατάργηση και την τροποποίηση του κανονισμού (ΕΟΚ) αριθ. 2456/93 περί λεπτομερειών εφαρμογής του κανονισμού (ΕΟΚ) αριθ. 805/68 του Συμβουλίου όσον αφορά τη δημόσια παρέμβαση

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1633/98 (2), και ιδίως το άρθρο 6 παράγραφος 7,

Εκτιμώντας:

ότι η δυσχερής κατάσταση της αγοράς του βοείου κρέατος, που οφείλεται σε σοβαρά οικονομικά προβλήματα σε ορισμένες παραδοσιακές αγορές, απαιτεί επιπλέον έκτακτα μέτρα υποστήριξης 7

ότι πρέπει για το σκοπό αυτό να προβλεφθούν ορισμένες παρεκκλίσεις από τις διατάξεις του κανονισμού (ΕΟΚ) αριθ. 2456/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2602/97 (4) για τις ανοικτές δημοπρασίες που αφορούν την περίοδο έως το τέλος του έτους 1998 7

ότι, για να αναλάβει πλήρως το ρόλο της η παρέμβαση στη σημερινή κατάσταση, πρέπει προσωρινά να διευρυνθεί ο κατάλογος των επιλέξιμων ποικιλιών στην Ιρλανδία και στη Βόρειο Ιρλανδία, να προσαυξηθεί το μέγιστο βάρος σφαγίων που μπορούν να αγοραστούν στην παρέμβαση, και να προσαρμοστεί το ποσό της προσαύξησης που ισχύει για τη μέση τιμή στην αγορά και χρησιμεύει στον καθορισμό της μέγιστης τιμής αγοράς 7

ότι οι εθνικές αρμόδιες αρχές πρέπει να λάβουν μέτρα εντοπισμού της προέλευσης και αποθεματοποίησης που είναι αναγκαίες για να διευκολυνθεί η μεταγενέστερη διάθεση των προϊόντων που αγοράστηκαν στην παρέμβαση, με βάση κυρίως τις ενδεχόμενες απαιτήσεις που συνδέονται με την κατάσταση των ζώων, από τα οποία προέρχονται τα αγορασμένα προϊόντα 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Κατά παρέκκλιση από το άρθρο 4 παράγραφος 1 πρώτο εδάφιο του κανονισμού (ΕΟΚ) αριθ. 2456/93, τα προϊόντα της κατηγορίας Γ ταξινομημένα ως 04 σύμφωνα με την κοινοτική κλίμακα ταξινόμησης, γίνονται αποδεκτά στην παρέμβαση στην Ιρλανδία και στη Βόρειο Ιρλανδία.

Η διαφορά μεταξύ της τιμής παρεμβάσεως της ποιότητας R3 και της ποιότητας 04 καθορίζεται σε 30 Ecu ανά 100 χλγρ.

Ο συντελεστής που χρησιμοποιείται για τη μετατροπή των προσφορών που υποβλήθηκαν για την ποιότητα R3 σε προσφορές για την ποιότητα 04 καθορίζεται σε 0,914 (μέση κατηγορία).

2. Κατά παρέκκλιση από το άρθρο 4 παράγραφος 2 στοιχείο στ) του κανονισμού (ΕΟΚ) αριθ. 2456/93, το βάρος των σφαγίων που αναφέρονται στην παραπάνω διάταξη δεν υπερβαίνει τα 360 χλγρ.

3. Κατά παρέκκλιση από το άρθρο 14 παράγραφος 1 πρώτη πρόταση του κανονισμού (ΕΟΚ) αριθ. 2456/93, το ποσό της προσαύξησης που ισχύει για τη μέση τιμή αγοράς ανέρχεται σε 14 Ecu ανά 100 χλγρ. βάρους σφαγίου.

Άρθρο 2

Το άρθρο 30 του κανονισμού (ΕΟΚ) αριθ. 2456/93 συμπληρώνεται με την ακόλουθη παράγραφο 5:

«5. Η αρμόδια αρχή πρέπει να λάβει τα μέτρα εντοπισμού της προέλευσης και αποθεματοποίησης που είναι αναγκαία ώστε να πραγματοποιηθεί η έξοδος από την αποθεματοποίηση και η μεταγενέστερη διάθεση των αποθεματοποιημένων προϊόντων με τη μεγαλύτερη δυνατή αποτελεσματικότητα, με βάση κυρίως ενδεχόμενες απαιτήσεις που συνδέονται με την κατάσταση των ζώων.»

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Το άρθρο 1 εφαρμόζεται στη δεύτερη δημοπρασία του Οκτωβρίου και στις ανοικτές δημοπρασίες κατά τους μήνες Νοέμβριο και Δεκέμβριο 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Οκτωβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 148 της 28. 6. 1968, σ. 24.

(2) ΕΕ L 210 της 28. 7. 1998, σ. 17.

(3) ΕΕ L 225 της 4. 9. 1993, σ. 4.

(4) ΕΕ L 351 της 23. 12. 1997, σ. 20.